बुधवार की रात को नगर के मोहल्ला बगला निवासी स्व. सैय्यद नाजिम हुसैन की बेटी सोना की बारात मोहल्ला दरवारे कलां से आनी थी। दोनों परिवार खुशी-खुशी शादी की तैयारियों में मशगूल थे। सभी लोग शादी तैयारियों मेें जुटे थे। मेहमानों के रूकने से लेकर खाने का बंदोबस्त मोहल्ला स्थित इमाबाड़े में किया गया था। टेंट भी सजा दिया गया था। टेंट में बच्चें खेल रहे थी। इसी बीच इमामबाड़े का छज्जा भरभराकर गिर पड़ा। जिसके नीचे दबकर आठ लोग घायल हो गए। छज्जा गिरते ही लोगों में भगदड़ मच गई। चींखपुकार सुनकर लोगों की भीड़ जमा हो गई। आनन-फानन लोग मलबे के नीचे दबे घायलों को निकालने में जुट गए।